Kleinseun het glo eie ouma (79) verkrag | Netwerk24
Die ouma is weens bloeding in die Bongani-hospitaal opgeneem nadat haar 37-jarige kleinseun haar na bewering Sondagoggend omstreeks 02:30 in haar huis verkrag het.
Volgens brig. Motantsi Makhele, provinsiale polisiewoordvoerder, het die seun sy ouma met die dood gedreig indien sy iemand van die voorval sou vertel.
Die seun het Sondag in die vroeë oggendure by die huis opgedaag toe die voorval gebeur het.
Hy is in hegtenis geneem en sal na verwagting binnekort op 'n aanklag van verkragting in die hof verskyn.